জলঢুপ থানা

জলঢুপ ব্রিটিশ শাসনামলে প্রতিষ্ঠিত সিলেট জেলার একটি বিলুপ্ত থানা। ১৮৭৪ সালের ১২ সেপ্টেম্বর সিলেটকে আসামের সাথে সংযুক্ত করা হলে আনারসের জন্য বিখ্যাত জলঢুপ ১৮৭৮ সালে আসামের করিমগঞ্জ মহকুমার অন্তর্ভুক্ত হয়। ১৭৯৩ সালের ২২ মে লর্ড কর্ণওয়ালিসের সময় থানা ব্যবস্থা প্রবর্তন করা হলে জলঢুপ থানা প্রতিষ্ঠিত হয়। ১৯৪৭ সালে ব্রিটিশ ভারত বিভক্ত হলে বিভক্ত ভারতের কোন অংশে সিলেট যোগদান করবে তা নির্ধারণের জন্য গণভোট হয়। ৬ ও ৭ জুলাই দু’দিনের গণভোটে সিলেটবাসী পাকিস্তানের পক্ষে  রায় দেয়। কিন্তু গণরায়কে উপেক্ষা করে রেড ক্লিফের রোয়েদাদ করিমগঞ্জ মহকুমার মুসলিম প্রধান তিনটি থানা (পাথারকান্দি, রাতাবাড়ি, বদরপুর) ও করিমগঞ্জের অধিকাংশ অঞ্চল পাকিস্তানের হাত ছাড়া হয়ে ভারতে থেকে যায়। এদিকে পাকিস্তান সৃষ্টির পূর্বে ১৯৪০ সালের ২৮ মে সরকারি নোটিফিকেশনের মাধ্যমে জলঢুপ থানাকে ভেঙ্গে বিয়ানীবাজার ও বড়লেখা নামে দু’টি থানা প্রতিষ্ঠা লাভ করে। উল্লেখ্য, জলঢুপ থানা এলাকা এখনো থানা বাজার নামে পরিচিত।

 তথ্যসূত্র 

 বহিঃসংযোগ 

বিষয়শ্রেণী:বাংলাদেশের বিলুপ্ত থানা